**Darvel** (skotsk-gælisk: *Dervel*) er en liten by (*town*) i regionen East Ayrshire i Skottland. Den ligger i den østlige enden av Irvine-dalen og blir noen ganger referert til som «The Lang Toon» (skotsk-engelsk for «den lange byen). Byens latinske motto, Non sibi sed cunctis, betyr «Ikke for oss selv, men for andre».

Ved folketellingen i 2001 hadde Darvel 3 361 innbyggere. I 2006 ble folketallet estimert til 3 620 innbyggere. Den forsiktige, men jevne økningen fortsatte, og for 2020 er befolkningstallet beregnet til 3 900 innbyggere.

Forhistorie og arkeologi
------------------------

Det ble gjort arkeologiske utgravninger og undersøkelser av Glasgow University Archaeological Research Division (GUARD) mellom 2003 og 2007 i forkant av utvidelsen av steinbruddet Loudoun Hill Quarry Det ble da fastslått at folk hadde bodd i området mellom mesolittisk og sen jernalder (tidlig middelalder). I de eldste periodene var området dekket av skog og disse var sannsynligvis fortsatt uforstyrret.

Romerske bosetninger har blitt funnet ved foten av Loudoun Hill på Allanton Plain og er synlig på et tidspunkt fra Windy Wizzen.

Ved en ekstra utgraving i 2007, fant GUARD en sjelden bondegård fra senmiddelalderen. Keramikk- og karbondateringene indikerer at gården var bosatt på i tiden 1300- og1400-tallet. Det antas at dette stedet tilhørte gården Newton, som først ble dokumentert på slutten av 1300-tallet i sognet Galston. På den tiden tilhørte sognet Galston til Lockhart-familien.

Historie
--------

Broen Law Bridge over elven Glen Water nær Darvel, 2007
Den moderne byen Darvel ble antagelig først etablert på slutten av 1700-tallet. Navnet Darvel ble registrert i gamle charter som varianter av *Dernvale* eller *Darnevaill* og kan avledes fra et angelsaksisk ord *derne* som betyr «skjult». Darnel er også et engelsk botanisk ord som betyr raigress, men det er antagelig ikke tilknyttet stedsnavnet.

William Wallace, den skotske frihetskjemperen, har også blitt tilknyttet området. Trubaduren (eller makar) Blind Harry fra 1400-tallet skrev i sitt fortellende dikt *The Wallace* at Wallace og hans menn beseiret en engelsk styrke ved bakken i 1296 under den skotske uavhengighetskrigen. Blind Harry forteller også om hvordan den engelske generalen, Fenwick, som skal ha drept Wallaces far, ble drept under slaget. Kart over området kaller nå en haug øst for Loudoun Hill som «Wallace's Grave». Et slag mellom Robert Bruce og engelskmennene ble også utkjempet her, slaget ved Loudoun Hill den 10. mai 1307.

Det landområdet som Darvel ble bygget på var eid av jarlene av Loudoun og det var John Campbell, 4th Earl of Loudoun (1705–1782) som påbegynte den moderne byen i 1754 som en inntekt for for hans eiendom. I 1780 hadde befolkningen økt til over 400. Loch Gate eller Gait var en gang en betydelig innsjø nær gården med det navnet, men den ble stort sett drenert for jordbruk på 1800-tallet.

Monumenter
----------

Et minnesmerke på gården Lochfield til minne om fødselen der, den 6. august 1881, av Alexander Fleming, Nobelprismottaker for oppdagelsen av penicillin. Monumentet ble reist i 1957 og forgylt på nytt i 2009 av sine nåværende eiere Philip og Heather Scott. Det restaurerte minnesmerket ble avduket av Flemings biograf Kevin Brown i nærvær av prost Stephanie Young. Et annet minnesmerke for Flemming er en byste gjort av E.R. Bevan og en hage som ligger på Hastings Square.

Referanser
----------

1. ↑  «Non sibi sed cunctis», *Heraldry of the World*
2. ↑  «Comparative Population Profile: Darvel Locality», *Scotland's Census Result OnLine*. Arkivert fra originalen Arkivert 19. mai 2011 hos Wayback Machine. 19. mai 2011
3. ↑  «Mid-2006 Population Estimates for Settlements in Scotland», *General Register Office for Scotland*. 10. juli 2008. Arkivert fra originalen (Excel) 6. desember 2008
4. ↑   «Mid-2020 Population Estimates for Settlements and Localities in Scotland». *National Records of Scotland*. 31. mars 2022
5. ↑   Vol 49 (2011): «Neolithic domesticity and other prehistoric anomalies: excavations at Laigh Newton, East Ayrshire», *Scottish Archaeological Internet Reports*
6. ↑  McLeod, Alex. G. red. (193?): *The Book of Old Darvel and Some of its Famous Sons*, Pub. Walker & Connell, Darvel, Ayrshire. s. 69.
7. ↑  Vol 65 (2017): «A Medieval Farmstead at Laigh Newton North-West, East Ayrshire», *Scottish Archaeological Internet Reports*
8. ↑  McLeod, s. 54–55.
9. ↑  «raigress», *NAOB*
10. ↑  «darnel», *Wiktionary*

Eksterne lenker
---------------

(en) Darvel – kategori av bilder, video eller lyd på Commons Rediger på Wikidata

* Darvel, *Undiscovered Scotland*

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames
 |